ພັກລັດຖະບານ ຊະນະການເລືອກຕັ້ງ ໃນນິວຊີແລນ
ພັກລັດຖະບານ ຊະນະການເລືອກຕັ້ງ ໃນນິວຊີແລນ ແຕ່ບໍ່ໄດ້ຄະແນນສຽງ ກາຍຫ້າສິບເປີເຊັນ
ຜູ້ນຳພັກຝ່າຍຄ້ານຂອງນິວຊີແລນ ທ່ານ Phil Goff ໄດ້ຍອມຮັບເຖິງການເສຍໄຊໃຫ້ແກ່ ພັກແຫ່ງຊາດ ທີ່ເປັນກາງອຽງຂວາ ຂອງນາຍົກລັດຖະມົນຕີ John Key ໃນການເລືອກ ຕັ້ງແຫ່ງຊາດໃນວັນເສົາມື້ນີ້ ລຸນຫຼັງທີ່ໄດ້ມີການນັບບັດ ຈາກໜ່ວຍປ່ອນບັດຕ່າງໆທັງໝົດແລ້ວ ຜົນການນັບຄະແນນ ສຽງໃນຂັ້ນຕົ້ນ ສະແດງໃຫ້ເຫັນວ່າ ພັກແຫ່ງຊາດໄດ້ຮັບຄະແນນສຽງ 48% ບໍ່ຮອດຫ້າ ສິບເປີເຊັນຊຶ່ງເປັນຄະແນນສຽງສ່ວນຫຼາຍແບບເດັດຂາດ ຈຶ່ງໝາຍຄວາມວ່າ ທ່ານ Key ຈະຕ້ອງໄດ້ສ້າງຕັ້ງລັດຖະບານປະສົມໂດຍໄດ້ຮັບການສະໜັບສະໜຸນຈາກພັກການເມືອງ ນ້ອຍອື່ນໆ ພັກແຮງງານໄດ້ຮັບຄະແນນສຽງ 27% ເປັນທີ 2 ຜົນການນັບຄະແນນສຽງຢ່າງເປັນ ທາງການ ມີກຳນົດຈະປະກາດໃຫ້ຊາບໃນວັນທີ 10 ທັນວາຈະມານີ້ ພັກແຫ່ງຊາດຂອງທ່ານ Key ໄດ້ກຳອຳນາດໃນໄລຍະ 3 ປີຜ່ານມານີ້ໂດຍໄດ້ຮັບການ ສະໜັບສະໜຸນຈາກ 3 ພັກການເມືອງນ້ອຍ ຫຼັງຈາກໄດ້ໂຄ່ນລົ້ມ ລັດຖະບານພາຍໃຕ້ ການນຳພາຂອງພັກແຮງງານທີ່ເປັນກາງອຽງຊາຍໃນປີ 2008